પ્રાથમિક માહિતી અનુસાર, સોનિયા ગાંધી પંચમહલ, ગોધરા, તેમજ દક્ષિણ ગુજરાતના આદિવાસી પટ્ટાની મુલાકાત લે તેવી શક્યતા છે. જો આમ થશે તો સોનિયા ગાંધીનો આ સૌ પ્રથમ ગુજરાતનો ચૂંટણી પ્રવાસ હશે. ખાસ કરીને ભાજપ કોંગ્રેસની જ્યાં 'કાંટે કી ટક્કર' જેવો માહોલ હશે ત્યાં સોનિયા ગાંધીની સભા થાય તેવું આયોજન કોંગ્રેસ વિચારી રહી છે. જો કે, આ સમગ્ર આયોજન સોનિયા ગાંધીના શારીરિક સ્વાસ્થ્યને ધ્યાનમાં રાખીને કરવામાં આવશે.